
Text rozhodnutia
Súd: Krajský súd Bratislava Spisová značka: 9Sp/58/2013 Identifikačné číslo súdneho spisu: 1013201406 Dátum vydania rozhodnutia: 05. 02. 2014 Meno a priezvisko sudcu, VSÚ: JUDr Janka Richterová ECLI: ECLI:SK:KSBA:2014:1013201406.1 Uznesenie Krajský súd v Bratislave, v právnej veci navrhovateľa: H.. O.. V. Ď., K.. XX.X.XXXX, O. O., T.. Z. Č.. XX, proti odporcovi: Centrum právnej pomoci, Kancelária Bratislava, so sídlom v Bratislave, Nám. Slobody č. 12, o priznanie nároku na poskytovanie právnej pomoci, takto r o z h o d o l : Súd konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Navrhovateľ sa domáhal preskúmania zákonnosti rozhodnutia odporcu zo dňa 9. júla 2013, sp. zn. 5832/2013, ktorým mu nebol priznaný nárok na poskytovanie právnej pomoci v dovolacom konaní proti rozsudku Najvyššieho súdu SR zo dňa 29.4.2013, sp. zn. 3 Obo 57/2011. Navrhovateľ podal proti tomuto rozhodnutiu včas opravný prostriedok, v ktorom sa domáhal jeho zrušenia a vrátenia veci na ďalšie konanie z dôvodu nedostatočne zisteného skutkového stavu veci a pre jeho nepreskúmateľnosť. Odporkyňa rozhodnutím zo dňa 19. novembra 2013, sp.zn. 5832/2013, preskúmavané rozhodnutie zrušila a navrhovateľovi priznala nárok na poskytovanie právnej pomoci vo vyššie uvedenom dovolacom konaní. Podľa § 250o O.s.p. ak správny orgán, ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. Keďže odporkyňa rozhodnutím o priznaní nároku na poskytovanie právnej pomoci pre požadované dovolacie konanie nepochybne celkom vyhovela opravnému prostriedku navrhovateľa, súd podľa § 250o O.s.p. konanie zastavil. O trovách konania súd rozhodol podľa § 146, ods.1, písm. c/ v spojení s § 246c, ods. 1 a 250l ods.2 O.s.p., keď vo veci nezistil splnenie podmienok pre aplikáciu § 250h, ods. 2 O.s.p. Poučenie: Proti tomuto uzneseniu možno podať odvolanie do 15 dní odo dňa jeho doručenia, prostredníctvom procesného súdu na Najvyšší súd Slovenskej republiky v Bratislave.

